BASES REGULADORAS DO PROCESO DE SELECCIÓN DAS PERSOAS BENEFICIARIAS DO PROGRAMA DE FOMENTO DA EMPREGABILIDADE NA PROVINCIA DE PONTEVEDRA “O TEU PRIMEIRO EMPREGO”
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 05/11/2019)

A deputada, en virtude das competencias delegadas da Presidencia en materia de emprego, dita a seguinte Visto o informe proposta do xefe do Servizo de Promoción do Emprego e Desenvolvemento Local que textualmente di: PRIMEIRO.—Que por acordo nº 36.27674 da Xunta de Goberno de data 22 de febreiro de 2019, aprobouse o plan de fomento da empregabilidade na provincia de Pontevedra denominado “O TEU PRIMEIRO EMPREGO” e que se estrutura nos programas de actuación seguintes: a) O teu primeiro emprego na Deputación Provincial de Pontevedra b) O teu primeiro emprego nos concellos c) O teu primeiro emprego nas empresas e corporacións sectoriais. d) O teu primeiro emprego en organizacións non gobernamentais da provincia de Pontevedra SEGUNDO.—Que cada un dos programas que integran este plan desenvolverase nas seguintes fases: a) Primeira fase: Determinación, de ser necesaria, das entidades colaboradoras e das titulacións requiridas para a formalización dos contratos en prácticas coa Deputación Provincial, cos concellos coas empresas e corporacións sectoriais e coas organizacións non gobernamentais, segundo as bases desenvolvidas para cada programa. b) Segunda fase: Selección das persoas beneficiarias destas contratacións. TERCERO.—Que por acordo nº 5.27711 da Xunta de Goberno de data 18 de marzo de 2019, aprobáronse as bases do programa de fomento da empregabilidade na provincia de Pontevedra: “O Teu Primeiro Emprego” en Organizacións non Gobernamentais, publicándose o 29 de marzo de 2019 no BOPPO nº62 a Convocatoria e Bases do Programa polas que se regulan as condicións polas que se rexerá a convocatoria pública, en réxime de concorrencia competitiva, para a selección de organizacións non gobernamentais da provincia de Pontevedra como entidades colaboradoras, e a orde de prelación que determinará as titulacións dos 40 postos de traballo que se van a desempeñar baixo a modalidade de contrato en prácticas, así como o desenvolvemento destas bases, que regularán as relacións entre a Deputación de Pontevedra e as entidades colaboradoras. CUARTO.—Que por acordo nº 14.28138 da Xunta de Goberno de data 9 de agosto de 2019, aprobouse a relación de organizacións non gobernamentais seleccionadas para participar como entidades colaboradoras no programa de fomento da empregabilidade na provincia de Pontevedra “O Teu Primeiro Emprego” en Organizacións non Gobernamentais, publicándose na páxina web da Deputación de Pontevedra. QUINTO.—Que por acordo nº 13.28137 da Xunta de Goberno de data 9 de agosto de 2019, aprobáronse as bases reguladoras da selección das persoas beneficiarias da subvención do programa de fomento da empregabilidade na provincia de Pontevedra “O Teu Primeiro Emprego” en Organizacións non Gobernamentais, publicándose na páxina web da Deputación de Pontevedra e no BOPPO nº169 de data 4 de setembro de 2019. SÉTIMO.—Que levado a cabo o procedemento de selección das persoas beneficiaras a través da oficina de emprego conforme ao establecido nas bases, varias titulacións quedaron vacantes. En base aos antecedentes e fundamentos xurídicos sinalados nos apartados anteriores, 1.—Aprobar as bases reguladoras do proceso de selección das persoas beneficiarias do programa de fomento da empregablidade na provincia de Pontevedra “O Teu Primeiro Emprego” en Organizacións non Gobernamentais no caso de existir vacantes, cuxo teor literal é o seguinte: Con data 4 de setembro de 2019 publicouse no BOPPO Nº169 as bases reguladoras de selección das persoas beneficiarias das subvencións do programa de fomento da empregabilidade “O TEU PRIMEIRO EMPREGO” en organizacións non gobernamentais. Con posterioridade realizouse o procedemento de selección definido onde quedaron varias vacantes tendo como consecuencia a publicación destas bases reguladoras tal e como se estableceu no apartado 2.6 “Se, ao tramitar a oferta, non se atopasen persoas candidatas idóneas, a Deputación provincial poderá acudir a outros procedementos de selección, de conformidade coa normativa vixente na materia, sempre que se garantan a idoneidade e o cumprimento dos requisitos esixidos para esta contratación, sen que sexa necesario neste caso a inscrición das persoas que se van a contratar como demandantes de emprego no Servizo Público de Emprego de Galicia” coa finalidade de poder cubrir todos os contratos en prácticas propostos na convocatoria. Estas bases teñen por obxecto regular o procedemento de selección das persoas beneficiarias das subvencións destinadas á contratación laboral en prácticas de tituladas e titulados universitarios e de formación profesional de ciclo superior sen experiencia laboral previa coa finalidade de cubrir os procedementos vacantes da convocatoria publicada no BOPPO Nº169 do 4 de setembro de 2019 no que se regulaban as bases de selección das persoas beneficiarias das subvencións do programa “O TEU PRIMEIRO EMPREGO” en organizacións non gobernamentais.1. Na selección das persoas beneficiarias dos contratos en prácticas aplicaranse criterios de valoración obxectivos, recollidos nestas bases e fixados tendo en conta o expediente académico, os estudos cursados, a formación relacionada co posto de traballo que se vai ocupar, o nivel de coñecementos etc.2. O Servizo de Promoción de Emprego e Desenvolvemento Local será o encargado de levar a cabo a selección das persoas que contratarán as entidades colaboradoras.3. A selección efectuarase entre persoas inscritas neste procedemento que cumpran os requisitos esixidos para a formalización dun contrato en prácticas.4. Para levar a cabo a selección o Servizo de Promoción de Emprego e Desenvolvemento Local nomeará un tribunal cualificador, cuxa composición deberá adecuarse aos principios que regulan a constitución e funcionamento dos órganos de selección. As prazas vacantes que darán obxecto a solicitude por parte das persoas interesas e que reúnan os requisitos serán obxecto de publicación a través do anuncio correspondente no BOPPO. Neste anuncio especificaranse as titulacións convocadas e o prazo de presentación de solicitudes para cada unha delas. O procedemento a seguir será o indicado no apartado seguinte destas bases, quedando ditos postos desertos de forma definitiva de non cubrirse por esta vía. As persoas interesadas deberán formular a correspondente solicitude cubrindo o formulario normalizado, dispoñible na sede electrónica da Deputación de Pontevedra (https://sede.depo. gal), que, unha vez cuberto, xerará a solicitude en PDF que se deberá gardar para presentar na sede electrónica. Para a presentación das solicitudes, a sede electrónica da Deputación de Pontevedra admite os certificados electrónicos do sistema Cl@ve, que contempla a utilización de sistemas de identificación baseados en claves concertadas (sistemas de usuario e contrasinal) e certificados electrónicos (incluído o DNIe). Opcionalmente, poderán presentarse as solicitudes presencialmente en calquera dos lugares e rexistros establecidos na normativa reguladora do procedemento administrativo común, utilizando o formulario normalizado, dispoñible en https://sede.depo. gal, que, unha vez cuberto, xerará a solicitude en PDF que deberá imprimirse e asinarse para a súa presentación presencial. Para a tramitación deste procedemento consultaranse automaticamente os datos incluídos nos seguintes documentos elaborados polas administracións públicas: No caso de que as persoas interesadas se opoñan a esas consultas deberán indicalo no cadro correspondente habilitado no formulario de inicio e achegar os documentos correspondentes. Excepcionalmente, no caso de que algunha circunstancia imposibilitase a obtención dos citados datos poderáselles solicitar ás persoas interesadas a presentación dos documentos correspondentes. As persoas solicitantes deberán achegar coa súa inscrición a seguinte documentación: a) Copia do título ou do certificado de estudos realizados b) Copia do expediente académico da titulación obxecto da selección c) Copia das titulacións distintas á esixida e relacionadas co posto d) Copia do título de doutoramento e) Copia dos títulos oficiais de máster universitario ou títulos propios da universidade de máster relacionados co contido deste procedemento f) Copia dos cursos de especialización, formación e perfeccionamento organizados por centros oficiais dependentes da Administración do Estado, da comunidade autónoma ou da Administración local, universidades, colexios oficiais ou escolas da Administración pública directamente relacionados co posto g) Copia da vida laboral actualizada A documentación complementaria presentarase preferiblemente por vía electrónica. As persoas interesadas responsabilizaranse da veracidade dos documentos que presenten. Excepcionalmente, a Administración poderá requirir a exhibición do documento orixinal para o cotexo da copia electrónica presentada. A presentación electrónica será obrigatoria para os suxeitos obrigados a isto. Se algunha das persoas interesadas presenta a documentación complementaria presencialmente requiriráselle que a emende a través da súa presentación electrónica. Para estes efectos, considerarase como data de presentación aquela na que se realizou a emenda. Aquelas persoas non obrigadas á presentación electrónica poderán, opcionalmente, presentar a documentación complementaria presencialmente en calquera dos lugares e rexistros establecidos na normativa reguladora do procedemento administrativo común. En caso de que algún dos documentos a presentar de forma electrónica superase os tamaños máximos establecidos ou tivese un formato non admitido pola sede electrónica da Deputación de Pontevedra, permitirase a presentación deste de forma presencial dentro dos prazos previstos. Non será necesario achegar os documentos que xa se presentaron anteriormente. Para estes efectos, a persoa interesada deberá indicar en que momento e ante que órgano administrativo os presentou. Nos supostos de imposibilidade material de obter o documento, o órgano competente poderá requirirlle á persoa interesada a súa presentación ou, no seu defecto, a acreditación por outros medios dos requisitos aos que se refire o documento, con anterioridade á formulación da proposta de resolución. Se tras o exame do expediente se comproba que a documentación non reúne os requisitos necesarios, é insuficiente ou non se achega na súa totalidade, requiriráselle á entidade solicitante que, nun prazo de dez días, emende a falta ou achegue os documentos preceptivos, con indicación de que, de non facelo, de acordo co disposto no artigo 68 da Lei 39/2015, de 1 de outubro, do procedemento administrativo común das administracións públicas (LPACAP), terase por desistida da súa petición, previa a correspondente resolución que deberá ditarse nos termos previstos no artigo 42 desta lei. O proceso de selección consistirá na valoración dos méritos acreditados polas persoas inscritas. a) Expediente académico: ata un máximo de 4,00 puntos, segundo a nota media calculada para as titulacións universitarias polo Real decreto 1125/2003, de 5 de setembro, e para os ciclos de formación profesional polo Real decreto 1147/2011, de 29 de xullo. No caso de que a media dalgunha das titulacións convocadas non estea calculada polas normas referidas ou esta non se especifique, valorarase con 0,00 puntos b) Por posuír o título de doutora ou doutor expedido segundo as normas contidas no Real decreto 1002/2010, de 5 de agosto, sobre expedición de títulos universitarios oficiais, directamente relacionado co posto: 2,00 puntos c) Por cada título oficial de máster universitario ou título propio da universidade de máster relacionado co contido deste procedemento: 0,50 puntos cada un, ata un máximo de 1 punto d) Por posuír unha titulación académica oficial distinta e relacionada co posto de traballo, de nivel igual ou superior á esixida para a formalización do contrato en prácticas: 0,50 puntos por título ata un máximo de 1 punto (neste apartado non se terán en conta as titulacións de nivel inferior que sexan necesarias para a obtención doutras de nivel superior nin as de máster ou doutoramento) e) Por asistir a cursos de especialización, formación e perfeccionamento organizados por centros oficiais dependentes da Administración do Estado, da comunidade autónoma ou da Administración local, universidades, colexios oficiais ou escolas da Administración pública directamente relacionados co posto (incluídos os organizados por sindicatos no marco do Acordo nacional de formación continua): ata un máximo de 2 puntos, que se computarán do seguinte xeito: a) De máis de 150 horas de duración: 0,30 puntos por curso b) De entre 100 e 150 horas de duración: 0,25 puntos por curso c) De entre 60 e 99 horas de duración: 0,20 puntos por curso d) De entre 30 e 59 horas de duración: 0,15 puntos por curso e) De entre 10 e 29 horas de duración: 0,10 puntos por curso Non se terán en conta os certificados ou diplomas nos que non se especifique a duración do curso en número de horas ou créditos. Tampouco se computarán as xornadas, congresos, seminarios ou cursos de duración inferior a dez horas. O tribunal cualificador poderá requirirlles ás persoas aspirantes que acrediten a verificación dos extremos recollidos na documentación presentada, así como cantas precisións estimen oportunas. As persoas candidatas que accedan con titulacións de licenciatura, arquitectura ou enxeñería (títulos pre-Boloña) que teñan un certificado da súa correspondencia co nivel 3 MECES (Marco Español de Cualificación para a Educación Superior) terán unha puntuación de 0,50 puntos, equivalente a un máster universitario. Enlace á web do Ministerio onde se publica o catálogo de titulacións homologadas ao nivel de máster: As puntuacións outorgadas publicaranse na páxina web da Deputación provincial. En caso de empate nas puntuacións das persoas aspirantes a orde de prelación determinarase dándolle preferencia á muller naqueles casos en que se produza unha infrarrepresentación do sexo feminino, nos termos establecidos o artigo 49 do Decreto lexislativo 2/2015, de 12 de febreiro, polo que se aproba o Texto refundido das disposicións legais vixentes da Comunidade Autónoma de Galicia en materia de igualdade. No caso de que o citado precepto non resulte aplicable ou persista o empate tras a súa aplicación resolverase esta situación en función da nota media global do expediente académico e, de persistir esta, pola puntuación acadada nos seguintes apartados establecidos por orde no punto 3. As persoas aspirantes seleccionadas, por orde de maior a menor puntuación, deberán elixir a entidade colaboradora na que desenvolverán as prácticas entre aquelas que figuran como destinatarias destas contratacións. O procedemento para a elección do destino describirase nas instrucións que se publicarán na web da Deputación. Nos procesos nos que se selecciona máis dunha titulación, a elección da entidade por parte da primeira persoa aspirante elimina esta opción para as restantes, e así sucesivamente ata esgotar o número de contratacións previstas para esta titulación. O feito de non optar por ningún destino dos dispoñibles no momento da súa elección implica a renuncia á contratación e a perda dos seus dereitos ao respecto. Unha vez finalizado o proceso de selección e formalizados os contratos, de producirse unha vacante ou ampliación do número de contratos os novos destinos adxudicaránselles ás candidaturas suplentes das titulacións afectadas seguindo a orde de puntuación obtida no proceso de selección descrito.1. As persoas seleccionadas, de conformidade cos procedementos establecidos na base anterior, serán beneficiarias dunha contratación en prácticas a tempo completo pola entidade colaboradora, de acordo coa normativa vixente e tendo en conta que, en todo caso, os contratos deberán formalizarse dentro do exercicio 2019 nos termos expresados na resolución de concesión.2. A concesión e gozo destas axudas non suporá, en ningún caso, relación contractual ou laboral coa Deputación Provincial de Pontevedra.3. As entidades colaboradoras deberán facilitarlles ás persoas contratadas os elementos persoais e materiais necesarios para levar a cabo o seu traballo. Serán as persoas responsables da entidade colaboradora as que lles impartirán todas as ordes, criterios de realización do traballo e directrices ás traballadoras e traballadores, e a entidade será a responsable da calidade técnica das tarefas que desenvolva. As persoas ás que vai destinado este plan son as que deben cumprir as seguintes condicións establecidas legalmente para ser beneficiarias dun contrato en prácticas: a) Estar en posesión dun título de universitario ou de formación profesional de grao superior ou títulos oficialmente recoñecidos como equivalentes, de acordo coas leis reguladoras do sistema educativo vixente, que habiliten para o exercicio profesional b) Que non transcorresen máis de cinco anos, ou de sete cando o contrato se celebre cunha persoa con discapacidade, desde a finalización dos estudos ata a data de formalización do contrato. c) Non ter neste momento nin con anterioridade ningún contrato en prácticas asinado pola mesma ou distinta persoa física ou xurídica por tempo superior a un ano (o que se comprobará a través da vida laboral das persoas candidatas; os grupos de cotización asignados son 1 ou 2 para persoas con titulación universitaria e grupos 3 ao 7 para os ciclos superiores de formación profesional). d) Non ter experiencia laboral previa na titulación, entendendo como tal non ser contratada nin estar dada de alta como autónoma polos grupos de cotización tal e como se indica no apartado anterior por un período de tempo superior a seis meses en actividades relacionadas co posto. As subvención destinadas ás contratacións en prácticas financiaranse con cargo á aplicación orzamentaria 19/240.2410.489.00.00. Contra o acordo de aprobación destas bases, que lle pon fin á vía administrativa, poderase interpoñer un recurso potestativo de reposición ante o mesmo órgano que o ditou, no prazo dun mes a partir do día seguinte ao da súa publicación (artigos 112 e seguintes e 124 e seguintes da LPACAP), ou ben directamente un recurso contencioso administrativo perante o correspondente xulgado da cidade de Pontevedra, segundo o disposto no artigo 8 da Lei 29/1998, de 13 de xullo, reguladora da xurisdición contencioso-administrativa. Todo isto sen prexuízo de que se poida utilizar calquera outro recurso que se estime conveniente. Infórmase de que os datos identificativos das persoas candidatas preseleccionadas proveñen do Servizo Público de Emprego. Os datos persoais obtidos neste procedemento serán obxecto de tratamento pola Deputación de Pontevedra, en calidade de órgano responsable, coa finalidade de xestionar este procedemento, verificar os datos e os documentos que a persoa interesada declare na súa inscrición para comprobar a súa exactitude e levar a cabo todas as actuacións administrativas que, no seu caso, deriven. A lexitimación para o tratamento dos datos baséase no cumprimento dunha tarefa de interese público ou no exercicio de poderes públicos segundo as normas de rango legal recollidas no apartado “normativa aplicable” dispoñible na ficha do procedemento en https://sede.depo. gal. Os datos persoais obtidos neste procedemento serán obxecto de comunicación ás administracións públicas no exercicio das súa propias competencias ou cando sexa necesario para que a cidadanía poida acceder de forma integral á información relativa a unha materia. As persoas interesadas poderán acceder, rectificar e suprimir os seus datos, exercitar outros dereitos ou revogar o consentimento segundo o previsto en https://depo.gal/proteccion-de-datos/exercicio-de-dereitos.”Por todo o exposto, RESOLVO de conformidade coa precedente proposta O que lle comunico para o seu coñecemento, cumprimento e demais efectos Pontevedra, 21 de outubro de 2019 O Secretario, Por delegación o Xefe do Servizo de Promoción do Emprego e Desenvolvemento Local según R. P. nº 2016001033, de 25 de enero de 2016 Asdo. Manuel Corujo Castro